**ЦИВИЛ – Центар за слобода**

**јавна дискусија: ,,За Македонија се потребни вистински демократски реформи”**

(идеите за промена на изборниот модел, потребата за ревизија на Избирачкиот список и модалитетите за спроведување на слободни избори) - јуни 2015

**Проф. д р ЈОВЕ КЕКЕНОВСКИ**

* На почетокот сакам да истакнам **жалење за мојот песимизам (скептицизам)** кој ќе го искажам денес кој ќе произлезе од мојата денешна дискусија, по однос на можноста да спороведеме вистински демократски реформи онака како што и доликува на една современа и демократска држава
* Посебно што би сакал да потенцирам е мојот личен став е дека онака како што засега се поставени работите, но и од разговорите со претставници на меѓународната заедница во нашава држава чинам дека **се што се предлага е само во функција на одржување на фер и демократски избори во април 2016,**
	+ дури и договорот од 2 и и анекс на договорот од 19 јуни зборува **организација на Влада која ќе ги подготви изборите**, а **реформите** кои мора и треба да и претходат на изборите сепак имаат некако **второстепено значење** (треба да почнат ама немора и да завршат до изборите)
* На мислење сум дека на погрешно место е ставен акцентот и е даден приоритетот на изборите. За мене побитно е да направиме напори да го **РЕДЕФИНИРАМЕ ПОСТОЈНИОТ НЕОДРЖЛИВ СИСТЕМ,** а ИЗБОРИТЕ да бидат **КРУНА на РЕФОРМАТА НА СИСТЕМОТ** и **ПРВ ТЕСТ ЗА НАПРАВЕНИТЕ ПРОМЕНИ**.
* Не се работи **оти не знаеме** или **не сакаме** да одржиме фер и демократски збори, туку во тоа дали рокот кој ни е оставен до април 2016 ни овозможува да ги завршиме сите досега нотирани забелешки за да успешно ја реализираме конечно поскуваната цел.
	+ Можеби некој ке рече ние 25 години не направивме реформи, па сега наеднаш за 9 месеци треба да го сториме тоа?
	+ Да, дами и господа. Ова е последната шанса која мораме да ја искористиме по било која цена доколку сакаме да егзистираме како правна држава во која нема да ни се случуват вакви **ненормални** па дурии **паранормални појави**.
* Онака како што јас ги гледам работите имам чувство дека се работи за следново: **,,Еве ние ќе Ви обезбедиме рамен и рамноправен терен за игра, вие играјте, па кој ке изгуби нека ја подаде раката на победникот и повеќе да не ви се случуваат вакви работи**? И продолжете со реформите онаму каде што застанавте пред да ги спроведете изборите.
* Која е гаранцијата партијата која ќе подеди на тие избори дека ќе продолжи со реформите??
	+ Која е гаранцијата дека нема повторно да ни се случат вакви работи **доколку не успееме да го очистиме сите местастазирани сегменти на системот пред изборите**?
	+ Чуму ни се избори доколку не успееме докрај да се справиме со болеста.
		- Пацинетот да го дигнеме на нога и пота веднаш да ни падне на коленици?????

Клучниот документ во овој момент кој покажува до каде и што се е метастазирано е **Извештајот на експертската комисија на ЕК односно или како што пишува Препораките на Групата на искусни експерти за системските прашања за Владеење на правото.**

* **Во него јасно се нотирани з**начајни недостатоци идентификувани во 5 сфери:
1. следење на комуникациите,
2. судство и обвинителство,
3. надворешниот надзор од независни тела,
4. изборите и
5. медиумите

**Препораките во Извештајот не се детални, а се однесуваат на системски недостатоци.** Како сега тоа системски недостатоци, а притоа имаме пет позитивни извештаи на ЕК за напредокот на РМ????? =

И она што е најбитно **нема инструменти и средства за имплеменација,** затоа што луѓето претпоставувам не сакале да не навредат до тој степен па и тоа да ни го напишат. Притоа секако дека незнаат дека токму тоа е најголемиот наш проблем. Ние нема што немаме, дури нема и што незнаеме, но сепак во се ни фали **добрата воља за имплементација**

Во прилог на мојата почетна теза дека се работи за кратко време говорат ЗАЦРТАНИТЕ РОКОВИ во ДОГОВОРОТ И АНЕКС НА ДОГОВОРОТ од месец јуни на политичките лидери

1. **Кон средината на јуни и крајот на август 2015 година, ЕУ ќе го олесни меѓупартискиот дијалог за постигнување договор за прашањата од структурни реформи**?????? Месец јуни е при крај, а на повидок ништо што ни дава повод за оптимизам.

Кој е тој што гаранатира дека и на 29 јуни ке биде решено се???

1. **До 31 Јули 2015, составот на ДИК ќе се прегледа и модифицира , реформира????**

 Прашањето е како и во која насока да се реформира ДИК. Дали повторно со обиди за формирање на нови мнозинства во комисијата?? Со претседател на опозицијата, а мнозинство на позицијата во комисијата или обратно??. Видовме како функционираше тоа досега. Каде не води то. **Сигурно не кон фер и кредибилни одлуки**.

Размислувањата мора да одат во насока дека членовите на ДИК мора да бидат **луѓе со личен кредибилитет и авторитет**. Доколку и понатаму се само партиски послушници и клиентилисти, **доколку поважна им е наредбата на партијата од законот и од личното убедување** тогаш тешко дека ќе ја реформираме.

1. **Прочистувањето на избирачкиот список**????? Потребно е **административно** и **теренско прочистување на списокот**. Дајте да видиме како тоа 70 луѓе живеат во ист стан, како тоа некој има по неколку Л.К на разлини адреси и гласа на повече избирачк места.

1. **До 30 септември 2015 година, на ДИК ќе и се дадат зголемени овластувања за да обезбеди слободни и фер избори како и исто ниво на игра за сите партии**.

Лесно е да ги зголемите овластувањата со Закон, на проблемот е како ке ги имплементирате истите тие ако веке знаете дека ДИК нема доволно капацитет да ги спроведе сегашниве надлежности. Мора да да се размислува во насока на **зајакнување на ресурсите на стручната служба** на ДИК ако досега не е формирано **правно одделение на ДИК**, како што е пропишано со Изборниот законик, како за толку кратко време ке ги зајакнете ресурсите??

1. Измени на изборниот законик со цел да се пополнат празнините и двосмисленостите и се **да обезбеди јасна поделба на надлежностите меѓу МВР и ДИК** кои се однесуваат на барања за запишување, дополнување или бришење на податоците во избирачките списоци. Која е таа разумна временска рамка во која надлежните органи треба да се обврзат со закон да ги испитаат таквите барања
2. Идејата за промена на **изборниот модел** е одлична и е почната на време благодарание на граѓанските асоцијации. **Јас поддржувам идејата за една изборна единица** (иако дека една изборна единица **ги демотивира помалите партии** да се здружуваат во сојузи или коалиции, но **ги охрабрува да се појават самостојно.** Но, сепак ке останат пак мали. бидејки со еден или 2-3 пратеника пак ке биде нивното влијание маргинално – (мислам на повекето од нив кои нема да учествуваат во составот на владата, а плус поради поголемата конкуренција ке им падне цената за пазарање за состав на владата)
	1. Што се однесува до отворените изборни листи сум водржан од причина што мислам дека тоа треба да оди во некоја подоцнежна фаза. Сеуште не сме зрели за ваков крупен исчекор. Доколку сакаме да го намалиме влијанието на лидерите на ПП при креирањето на листите за кандидати за пратеници, тогаш мислам дека во овој момент најдобро е комбинираниот изборен модел сличен на оној кој го имавме во 98 година. Ако тогаш беше соодносто 40 пратеници да се избирааат по пропорционалиот модел и 80 според мнзозинскиот систем сега тој може да биде 90/30 или 100/20 во корист на мнозинскиот систем. Но и да не заборавиме дека листите на кандати за пратеници имаат како свои позитивности така и негативности.
3. Каде е борбата за слободата на медиумите и објективното медиумско информирање, за забраната на злоупотреба на народите пари за медиумска презентација на владата. Ако една влада е сигурна дека работи добро за својот народ што ке и е реклама??? департизацијата на судството и обвинителството, реформата на УБЈ, борбата со почитичката корупција

**И ДА НЕ ЗАБОРАВИМЕ НА НАЈВАЖНОТО –** Потребно е органите на власт **да изрази поголема политичка волја да осигурат доволно одвојување на државата од активностите на ПП и да преземат енергични чекори во борбата против каква било форма на притисок врз избирачите**.

Сметате ли дека е доволно и ефикасно повисоките јавни службеници да дадат јасни изјави и да издадат писмени упатства дека нема да се толерира никаков притисок врз вработените во ЈАДМ и дека ниедно вработено лице или граѓанин не треба да стравува за своето вработување?????

Јас не сум сигурен во ефикасноста на оваа мерка, без да биде воведено и практикувано правилото дека сите примери и наводи за притисок и заплашување треба целосно да се испитаат и да се гонат од страна на надлежните органи.

 Исто така мораме да го спречиме оној мизерен облик на уцена и корупција кај услугите на социјална заштита, кај вработувањата.

**РЕЗИМАТИВНО:**

Сетоа ова значи дека **Реформата треба да биде сéопфатна и спроведена доволно време однапред, пред одржување на наредните избори.** Треба да воспоставиме **суштинските стандарди за демократско владеење** и да **профункцинира парламентарната демократија.**

Обврските и очекувањата се големи и затоа мислам мислам и тврдам дека времето е кратко.

1. Да не ми биде забележано за претенциозност или пак за малициозност, но овие сегашни **кобожемни ,,политички елити”** немаат доволно капацитет, свест и совест а уште помалку воља за сериозни промени по кои тие сакале или несакале ќе станат маргиналци. И оттаму е мојот пезимизам искажан на почетокот.
2. Оваа политичка и државна криза **не може да се разреши доколку цел на политичките преговори се изборите сами по себе**. Кризата неможе да се разреши и доколку една од двете клучни партии победи на изборите, па дури тоа била и опозицијата, **затоа што отворените прашања бараат заедничко и искрено делување во еден подолг период**. Затоа сметам дека и после предвремените парламентарни избори (доколку се одржат во април 2016) треба да имаме **заедничка концетрациона влада** составена од партиите кои ке влезат во новиот состав на собранието. Државата не смее да биде заложник на партиските и личните интереси

На крајот само уште ова: Во општество каде се евидентни крупни слабости и аномалии, каде практично сме принудени политичкиот расплет да се одвива помеѓу лидерите на клучните политички партии само затоа што

* другите вонполитички чинители во државата се слаби и пасивни, на пример –
* МАНУ која е безлична до бесвест и сега наеднаш почна гласно да се нудат еве ние сме тука и спремни сме да помогнеме!!!!!!????. А каде беа академиците сиве овие години?
* Држава во која влијанието на двете **клучни религиозни заедници** како позитивен фактор за толеранција и демократизација е миниорно и е под капата на политиката;
* Држава каде интелигенција сеуште во голем дел не разбудена, но сепак поделена и генерално пасивна;
* каде бизнис секторот е заплашен од власта и
* затоа ни останува храбро да ја поддржиме само засилената акција на **разбудениот граѓански сектор** кој несмееме да го оставаме настрана**.** Граѓанскиот сектор доби на тежина и значење без оглед на определената поларизираност и партиските етикети кои му се лепат. И оттаму и мојата лична подршка на сите иницијатви на оваа светлина во државата
* НВО кои се занимаваат со промовирање на демократските стандарди, особено поврзани со слободни избори, слобода на медиумите, со надзор над разузнавачките служби и независноста на судството како и државните инситуции **Народниот правобранител, ДИК и Дирекцијата за заштита на лични податоци** можат и треба да имаат централна улога во надминувањето на тековната криза, со тоа што ќе се осврнат на недостатоците на јавен, транспарентен и конструктивен начин. Барфем да се обидеме да исправиме колку што можеме повече пред одржување на изборите
 **ПРОФ. Д-Р ЈОВЕ КЕКЕНОВСКИ**

* **Предности на пропорционален систем**
	1. ги корегира неправдите на мнозинсиот систем, со што еднакво го вреднува гласот на секој избирач и што го одразува расположението на избирачкото тело
	2. го овозможува претставувањето и на помалите политички партии
	3. ги поддржува општите интереси на штета на локалните и партикуларните
	4. го стимулира повеќепартизмот, партиските коалиции и поширокиот консензус
* **Негативности на пропорционален систем**
	1. многу е сложен и компликуван
	2. го зајакнува претставувањето на политичките партии на штета на претставување на избирачите како личности
	3. води кон создавање на лабави коалициони влади и послушен парамент
* **предности на гласањето за листа на кандидати:**
	1. овозможува претставување на поголемите идејни движења во земјата, изразени преку компактни мнозинства
	2. овозможува претставување и на помали партии, а не само на големите политички партии
	3. ги претпочита општите интереси на штета на локалните и парцијалните
* **Недостатоци на гласањето за листа на кандидати**
	1. компликуван и неразбирлив облик на гласање (посебно системот на комбинирани листи)
	2. избирачите не ги познаваат доволно предложените кандидати и се присилени да гласаат и за непознати кандидати
	3. политичките партии имаат решавачка улога во кандидирањето, а не самите избирачи

**На внатрешен план:** Враќање на довербата во институциите, нивна департизација, владеење на правото и другите претпоставки за забрзана евроатланска интеграција; Функционирање на парламентот и создавање претпоставки за фер и демократски избори; Стабилизација на меѓуетнички односи и нивно унапредување; Стабилизација на економската состојба и создавање претпоставки за гонење на криминалот.

**8.6. На надворешен план:** Создавање на претпоставки за решевање на спорот со Грција и негово решавање, заедно со решавање на отворените прашања со соседните држави, и со тоа и забрзан процес на евроатланска интеграција

На 19 јуни во Анекс на договорот на политичките лидери потпишан на 2 јуни, недвосмилено и мошне јасно лидерите на ПП се согласиле да ја продолжат дискусијата на 29 јуни во однос на точката 6 од договорот – да се договорат за **организација на Влада која ќе ги подготви изборите**. Дури откако ќе се постигне согласност за оваа точка, опозицијата ќе ја исполни својата обврска под вториот дел од 6-та точка т.е ќе се врати во парламентот **каде** ќе раководи со **анкетната парламентарна комисија** која ке треба да го истражи скандалот со прислушувањето и со **Комисијатае за откривање и интервенција во комуникациите**